《题怀秀堂》
宋代·裘万顷

莫教满地长莓苔，杖屦从今日日来。
曲径要随松巷转。柴门须对石桥开。
墙头花木因时种，案上图书任意堆。
幸有林泉可投老，忍将双脚踏尘埃。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。